Jenewein Group
Jenewein Group je prémiovou česko-slovenskou poradenskou skupinou so silnou väzbou na Rakúsko. V rozpätí viac ako 30 rokov sme sa rozrástli na jeden z najznámejších a najčastejšie odporúčaných stredoeurópskych butikov s globálnym dosahom poskytujúcich na jednom mieste (one-stop-shop consultancy) komplexné služby strategického líderstva, manažmentu a verejných politík.
V rámci Strategic Leadership Services naše riešenia smerujú k firemnej, tímovej
a individuálnej efektivite, rozvoju a kultúrnej transformácii. Patrí k nim vyhľadávanie, hodnotenie a skríning strategických lídrov, seniorných manažérov a profesionálnych špecialistov, plánovanie CEO nástupníctva, poradenstvo predstavenstvám
a dozorným radám, strategické zosúlaďovanie zainteresovaných strán a rozvoj vodcovského potenciálu vrátane podpory generačnej zmeny v rodinných podnikoch.
V období neustále sa meniaceho podnikateľského prostredia poskytujeme inovatívne a na mieru šité Management Consulting riešenia zamerané na podnikanie, manažment a ľudský kapitál našich klientov. K jednotlivým zadaniam nepristupujeme podľa rovnakej schémy. Každý plán je vyvinutý a implementovaný vzhľadom na ich podnikanie.
Naša jedinečná oblasť Strategic Public Policy je zameraná na pomoc našim klientom pri presadzovaní a ochrane ich vlastných záujmov v čase politických výziev
a legislatívnych príležitostí bez ohľadu na legislatívne obdobie.
Od roku 1990 sme postupne získali povesť rešpektovaného partnera poskytujúceho na výsledok orientované riešenia a stratégie vo všetkých kľúčových oblastiach. Postupne a systematicky sme rozširovali portfólio expertných poradenských služieb aj prostredníctvom založenia špecializovaných spoločností, cez ktoré sú naše poradenské tímy aktívne v rámci globálnych partnerstiev a networkov a zároveň sú súčasťou poradenských platforiem Jenewein Group pôsobiacich v regióne strednej Európy (SK – CZ – AT). Naša pražská a bratislavská kancelária sú kontaktnými miestami na realizáciu česko-slovenských a medzinárodných projektov.